Qashqadaryoda Nexia yo‘lning belgilanmagan qismidan kesib o‘tayotgan piyodani urib ketdi (video)

Qashqadaryo viloyati Qarshi shahrida yo‘lning belgilanmagan qismidan kesib o‘tayotgan piyodani Nexia avtomobili urib ketdi, deya xabar qilmoqda YHXBB matbuot xizmati.
Qayd etilishicha, 2021-yilning 30-may kuni soat 01:00 larda Qarshi shahar Islom Karimov va Nasaf ko‘chalari kesishgan chorrahada haydovchi R.B. Nexia rusumli avtomobilida belgilanmagan joydan yo‘lni kesib o‘tayotgan piyodani urib yuborgan.
Oqibatda piyoda, 1996-yilda tug‘ilgan B.O. tan jarohati bilan shifoxonaga murojaat qilgan.
Mazkur YTH yuzasidan Qarshi shahar IIO FMB YHXB tomonidan surishtiruv harakatlari olib borilmoqda.
Bundan avval Farg‘onada bir kechada yuz bergan 3 ta YTH oqibatida skuter va velosiped haydovchilari vafot etgani, Qirg‘izistonda prezident korteji ishtirokida YTH ro‘y bergani hamda Qashqadaryoda Damas va Lacetti ishtirokida sodir bo‘lgan YTH oqibatida ota-bola halok bo‘lgani haqida xabar berilgandi.